கேள்வி: பீனைல்கிளையாக்சால் - பண்புகள் பற்றி விளக்கவும்.
பதில்: வேறு சில ஆல்டிகைடுகளைப் போலவே, பீனைல்கிளையாக்சாலும் நிலைத்திருக்கும்போது பலபடியாகிறது. திரவத்தின் திடப்படுத்தலாக இது குறிக்கப்படுகிறது. சூடாக்கும் போது, ​​இந்த பலபடி மஞ்சள் நிற ஆல்டிகைடை மீண்டும் கொடுக்க "பிளவு" அடைகிறது. பீனைல்கிளையாக்சாலை தண்ணீரில் கரைத்தால் நீரேற்றுப் படிகங்களைத் தருகிறது: : C6H5C(O)COH + H2O → C6H5C(O)CH(OH)2 சூடாக்கும் போது, நீரேற்று தண்ணீரை இழந்து நீரற்ற திரவத்தை மீண்டும் உருவாக்குகிறது.
கேள்வி: பீனைல்கிளையாக்சால் - தயாரிப்பு என்பது என்ன?
பதில்: ஆக்சைமின் சல்பைட்டு வழித்தோன்றலை வெப்பச் சிதைவுக்கு உட்படுத்தி பீனைல்கிளையாக்சால் முதன்முதலில் தயாரிக்கப்பட்டது. : C6H5C(O)CH(NOSO2H) + 2 H2O → C6H5C(O)CHO + NH4HSO4 மெத்தில் பென்சோயேட்டை பொட்டாசியம் டைமெத்தில்சல்பாக்சைடுடன் சேர்த்து வினைபுரியச் செய்து இடைநிலை β- கீட்டோசல்பாக்சைடு தயாரிக்கப்படுகிறது. இது பம்மரர்-வகை மறுசீரமைப்புக்கு உட்படுகிறது, அதைத் தொடர்ந்து தாமிரம்(II) அசிடேட்டுடன் சேர்த்து ஆக்சிசனேற்றம் செய்யப்படுகிறது. மாற்றாக, அசிட்டோபீனோனை செலீனியம் டை ஆக்சைடுடன் சேர்த்து ஆக்சிசனேற்றம் செய்வதன் மூலமும் இதைத் தயாரிக்கலாம்.